 Wasaaradda Arrimaha Dibadda iyo Dhiirigelinta Maalgashiga ee Jamhuuriyadda Federaalka Soomaaliya ayaa kordhisay sanadkan tababaridda diblomaasiyiinteeda , taasoo qeyb ka ah sare u qaadida heerkooda aqoonta iyo tayeynta , waxaana maanta tababar loogu soo gaba-gabeeyay Magaalada Ankara ee Caasimadda Turkey illaa iyo 5 diblomaasi oo ka howlgala qaar ka mid ah Safaaradaha Jamhuuriyadda Federaalka Soomaaliya ay ku leedahay dunida daafaheeda. 